২০১২ সালে অস্ট্রেলিয়ার বিপক্ষে সিরিজের শেষ দুই খেলায় অংশগ্রহণের সুযোগ লাভ করেন তিনি। চতুর্থ খেলায় কোন উইকেট পাননি। এছাড়াও ব্যাট হাতে মাঠে নামার প্রয়োজন পড়েনি তার। তাস্বত্ত্বেও ইংল্যান্ড আট উইকেটে জয় পেয়েছিল। শেষ ওডিআইয়ে ০/১৭ লাভ করেন। ডিএল পদ্ধতিতে ইংল্যান্ড সাত উইকেটে জয় পায়।

দক্ষিণ আফ্রিকার বিপক্ষে সিরিজের দ্বিতীয় খেলায় অংশ নেন সমিত প্যাটেল। বল হাতে ০/৪৭ পাবার পর ব্যাট হাতে ৪৫ রান তুলে দলের সর্বোচ্চ রান সংগ্রহকারী হন। কিন্তু তার সংগৃহীত রান দলের পরাজয় এড়াতে ভূমিকা রাখতে পারেনি। পরের খেলায় ইংল্যান্ডের পক্ষে জয়সূচক ইনিংস খেলেন। অপরাজিত ১৩ রান তুলে ইংল্যান্ডকে চার উইকেটের জয় এনে দেন। চতুর্থ ওডিআইয়ে ৬ উইকেটে জয় পায় ইংল্যান্ড দল। বেশ মিতব্যয়ী বোলিং করেন তিনি। উইকেট না পেলেও মাত্র ২৮ রান দেন। সিরিজের শেষ খেলায় কেবল নয় রান তুলেন। ঐ খেলায় দক্ষিণ আফ্রিকা সাত উইকেটের জয় তুলে নেয়।

২০১২ সালে শ্রীলঙ্কায় অনুষ্ঠিত টি২০ বিশ্বকাপে ইংল্যান্ড দলের অন্যতম সদস্য ছিলেন তিনি। আফগানিস্তানের বিপক্ষে তিন ওভারে ছয় রান দিয়ে দুই উইকেট দখল করেন। খেলায় ইংল্যান্ড দল ১১৬ রানে জয়ী হয়। ওয়েস্ট ইন্ডিজের বিপক্ষে বেশ রান দেন। ৩৮ রান দিলেও কোন উইকেটের দেখা পাননি। খেলায় ইংল্যান্ড ১৫ রানে পরাজিত হয়।

প্রতিযোগিতায় ইংল্যান্ডের শেষ খেলায় দলের পক্ষে সর্বোচ্চ ৬৭ রান তুললেও শ্রীলঙ্কার কাছে ১৯ রানে পরাজিত হলে সেমি-ফাইনালে খেলার স্বপ্ন শেষ হয়ে যায়।

ন্যাটওয়েস্ট সিরিজ
অস্ট্রেলিয়া ও দক্ষিণ আফ্রিকা গমন
ঘরোয়া ক্রিকেট
ভারত গমন